# data[].attributes.body
Videon ohessa oli hienosti kerrottu revontulista. Revontulet valaisevat jopa niin paljon, että hiihtäjien on helpompi löytää kotiin pimeässä.
Hyvin oli kerrottu myös siitä että  milloin ja missä on parhaimmat mahdollisuudet nähdä niitä.
Kerrottiin miten Suomen eri alueilla on mahdollisuuksia nähdä revontulia.
Linkkejä oli myös hyvin laitettu koskien majoituksia ja sitä, että revontulien ilmestymisestä voi saada jopa ilmoituksen puhelimeen milloin on parhaat mahdollisuudet niiden näkemiseen.

# data[].attributes.headline
                                 Video VisitFinlandin sivuilta

# data[].attributes.subject
                                 Video VisitFinlandin sivuilta

# data[].attributes.body
Ensinnäkin Lappi kiinnostaa itseäni suuresti joten sen takia kiinnostukseni heräsi suuresti.
Lappi on Suomen suosituin matkailukohde ja mielestäni tämä video kertoi siitä hienosti.
Video näytti Lapin kauneimmat puolet eli revontulet ja maagiset tunturi maisemat.
Video on tehty juuri sitä ajattellen, että miten Lapista saisi houkuttelevimman näkemyksen.

# data[].attributes.attachment_link.description
http://www.rikukarjalainen.com/ In modern society we are in darkness of what's happening around us by different distractions. Many of us are unaware of the nature's phenomena taking place right in front of our eyes. Just stop for a moment and feel your innermost in harmony with the nature.

# data[].attributes.attachment_link.readable_text
Lappi on valtava ja harvaan asuttu. Lappi käsittää suunnilleen kolmanneksen Suomen pinta-alasta, ja on kooltaan suurempi kuin koko Unkari. Mutta Lapissa asuu vain viitisen prosenttia Suomen muutenkin vähästä väestöstä. Tämän kauemmaksi ei Euroopassa pääse muita ihmisiä, jos niin haluaa.

Lappi on myös pohjoisimpia asuttuja alueita maapallollamme. Norjan rannikkoa huuhtelevan Golf-virran ansiosta ilmasto on Lapissa talvella toistakymmentä astetta leudompi kuin muualla pohjoisilla seuduilla. Kesällä eri on muutaman lämpöasteen luokkaa.

Lappi siis todella on poikkeuksellinen paikka maailmankin mittakaavassa. Näin arktisella alueella ei voi muualla yhtä mukavasti matkustaa.

Vielä muutama vuosisata sitten Lappi oli kaukainen ja mystinen lappalaisten, tunturien ja revontulten maa. Se oli todellinen perimmäinen Pohjola, Ultima Thule, jonne matkustivat vain rohkeimmat seikkailijat.

Niistä ajoista Lappi on muuttunut. Lapista on tullut yksi Suomen suosituimmista matkailuseuduista, etenkin ulkomaalaisten keskuudessa. Nyky-Lappi on samaan aikaan jylhää yksinäisyyttä ja kaupallisuutta, joka hipoo kitsin rajoja.

Onneksi Lapissa riittää edelleen tilaa ja rauhaa - ja vähän aitoa taikuuttakin.

MATKATARJOUS: Kolmen yön majoitus Lemmenjoella ja vaelluspaketti 125 e/hlö!

Lapin vuodenajat: ruska, kaamos, kevät ja keskiyön aurinko

Eino Leinon Lapin kesän mukaan "Lapissa kaikki kukkii nopeasti / Maa, ruoho, ohra, vaivaiskoivutkin..."

Lapissa vuodenaikojen vaihtelut ovat nopeita, rajuja ja värikkäitä. Elävimmin tämän kokee Lapissa ruskan aikaan, jolloin Lapissa on parin viikon ajan sadunomainen tunnelma. Puut ja pensaat muuttuvat kirkkaan keltaisiksi ja punaisiksi, kaikkein pienimpiäkin varpuja myöten.

Ja sitten ruska on ohi yhtä äkisti kuin se alkoikin.

Koittaa talvi ja sanomalehtiin ilmestyy 26. marraskuuta outo ilmoitus: "Utsjoella aurinko nousee seuraavan kerran 17. tammikuuta."

Väliin mahtuu melkein kaksi kuukautta Lapin auringotonta kaaosta. Talven pimeys ei kuitenkaan ole lohdutonta: Lapin peittämä lumi heijastaa kuun ja tähtien valoa ja luo ympärille kauniin sinisen, salaperäisen tunnelman.

Toukokuun alkuun kestävä Lapin kevät on upeaa aikaa. Päivät pitenevät silmissä ja aurinko lämmittää. Maaliskuussa on jo valoisampaa kuin Etelä-Suomessa. Hanget kutsuvat hiihtovaelluksille.

Talven kaamoksen vastinparina on valoisa kesä, jolloin aurinko ei laske 70. leveyspiirin pohjoispuolella laisinkaan toukokuun 17. ja heinäkuun 28. päivän välillä. Aurinko loimottaa putkeen 73 vuorokautta.

Lapin parhaat paikat nähdä revontulia

Lappi on maailman parhaita alueita nauttia revontulista. Revontulten tuoma turismipotentiaali on myös havaittu Lapissa, jossa on nykyisellään useampikin revontulten katseluun tieten tahtoen suunniteltu hotelli.

Hotelleista huikein on Saariselällä sijaitseva lasisista igluista koostuva .

Toinen revontuliin matkailunähtävyytenä panostava hotelli on Luostolla sijaitseva Santa's Hotel Aurora (entinen Aurora Chalet).

Rovaniemi, Lapin pääkaupunki

Rovaniemi on portti Lappiin, ja Rovaniemen pohjoisia alueita esittelevässä erinomaisessa Arktikum-museossa saa hyvän tietopaketin pohjoisesta luonnosta ja kulttuurista. Arktikum-museon vetonauloja on revontuliteatteri, jonka kattoon heijastetaan kolmiulotteinen animaatio revontulista.

Yöpyä pitää tietenkin Rovaniemen legendaarisimmassa hotellissa, , jossa jo tukkimiehet ryyppäsivät aikoinaan rankalla työllään ansaitsemansa rahat.

Lapin komeimmat tunturit löytyvät Käsivarresta

Ei ole ihme, että Kekkonen viihtyi juuri Kilpisjärvellä Lapsissa ollessaan: Käsivarressa ovat monen mielestä Suomen Lapin komeimmat tunturimaisemat.

Suomen kaikkein komeimpana tunturina tavataan pitää Kilpisjärven äärellä sijaitsevaa Saanaa - komean ja omaleimaisen suurtunturin tunnistaa linnamaisesta muodosta. Taustalla loimottavat Ruotsin ja Norjan lumihuiput.

Saanan alue on suojelualuetta, ja huipulle saa nousta vain pitkin neljän kilometrin pituista polkua, joka lähtee Kilpisjärven retkeilykeskuksesta.

Tunturin laella on kivikekoja, joita ovat kasanneet Saanalla käyneet. Suurimman kivikeon luona on vieraskirja, johon voi raapustaa puumerkkinsä.

Lapin sodan aikaan saksalaiset olivat asemissa Saanan rinteillä, mistä muistona rinteillä on edelleen saksalaista sotilasromua.

Käsivarren erämaassa kohoava Saivaara on omalaatuisen näköinen, nuppi- tai nännimäinen tunturi. Toistaiseksi Saivaaran tunturiliuskeinen laki on pitänyt, mutta tuhannen tai muutaman tuhannen päästä uhkaa sortua kivikasaksi.

Saivaaralle suunniteltiin Kekkoselle valtavaa muistomerkkiä, lopulta kutistui pieneksi laataksi. Saivaara on kiehtova paikka käydä silti katsomassa ja kuvittelemassa, miltä jättimäinen muistomerkki olisi voinut näyttää. Lue lisää Saivaarasta ja Kekkosesta.

Käsivarressa kohoaa myös Norjan rajalla Halti, jolla on Suomen korkein kohta 1324 metrissä. Missään muualla kuin Haltilla Suomen tunturit eivät kohoa yli tuhannen metrin. Halti, kuten kaikki tunturit, on muisto ajan syömistä vuorista.

Halti on myös saamelaisten pyhiä paikkoja, kuten Haltin nimikin antaa ymmärtää.

Lapin parhaat vaellukset

Urho Kekkonen viihtyi Lapissa Käsivarren alueella Kilpisjärven jylhissä maisemissa, mutta hänen nimeään kantava kansallispuisto on aivan toisella puolen Lappia, Saariselän kupeessa.

Vaikka Kekkonen ei Saariselällä juuri aikaa viettänytkään, on Saariselän kupeessa sijaitseva Urho Kekkosen kansallispuisto upea vaelluskohde: UK-kansallispuistoa pidetään yhtenä Euroopan parhaista eräretkeilyalueista.

Saariselkä käsittää useita kymmeniä pääasiassa loivapiirteisiä tuntureita. Alueella on runsaasti jokia tuomassa vaihtelua maisemiin.

Lapin villeimmät vaellusmaastot löytyvät Lemmenjoelta, joka on Suomen laajin kansallispuisto ja Euroopan suurimpia tiettömiä ja asumattomia erämaa-alueita.

Vaelluksille parasta aikaa on loppukesä ja syksy, jolloin itikka-armeijat ovat jo kadonneet kulkijaa häiritsemästä. Syksyllä pääsee myös nauttimaan ruskan kauneudesta.

MATKATARJOUS: Kolmen yön majoitus Lemmenjoella ja vaelluspaketti 125 e/hlö!

Saariselkä ja Lapin hiihtovaellukset

Hiihtovaelluksille parasta aikaa on puolestaan Lapin kevät, jota kestää toukokuulle asti. Suomen parhaita hiihtovaelluskohteita on Saariselän kupeessa sijaitseva Urho Kekkosen kansallispuisto.

Suomen toiseksi suurimmassa kansallispuistossa riittää hiihdettävää niin helpoilla ja viitoitetuilla laduilla kuin vaativilla erämaataipaleillakin. Saariselällä on latuja yli 200 kilometriä. Saariselän tunturijonolla voi kokea vuoroin raskaita nousuja ja vauhdikkaita laskuja. Urho Kekkosen kansallispuistossa on hyvin taukopaikkoja ja autiotupia yöpymiseen.

Mikä on Lapin paras laskettelukeskus?

Kysymykseen Lapin parhaasta laskettelukeskuksesta on tietenkin mahdotonta antaa selvää vastausta. Vastaus riippuu paljon vastaajan toiveista ja mieltymyksistä.

Suomen suosituin laskettelukeskus on Levi lipunmyynnillä mitattuna. Tosin laskemistakin enemmän Levi tunnetaan monipuolisista oheispalveluistaan ja vilkkaasta yöelämästään.

Suomen suurin hiihtokeskus on puolestaan Ylläs, ainakin rinteiden lukumäärällä, rinnekilometreillä ja korkeuserolla mitattuna. Ylläksen 3000 metriä pitkät Ylipitkä ja Jättipitkä ovat Suomen pisimmät rinteet.

Mutta jos ihan vain laskemista ajatellaan, on monen suosikki Pyhä, jossa on hyvät rinteet ja erinomaiset mahdollisuudet off-laskuun. Pyhä on myös kooltaan sympaattisen pieni, ainakin verrattuna Leviin ja Ylläkseen.

Pyhääkin rauhallisempi ja luonnonkaunis laskettelukeskus on pikkuruinen Pallas. Pallaksella tuntee olevansa oikeasti Lapin erämaassa eikä vilkkaassa teemapuistossa.

Inari ja Inarijärvi, saamelaisuuden keskus

Euroopan unionin ainoasta alkuperäiskansasta - saamelaisista - kiinnostuneen kannattaa suunnata Inariin ja Inarinjärvelle. Inarin kunta on Suomen saamelaisuuden keskus ja Inarin kirkonkylä sen napa. Inarissa toimii saamelaismuseo Siida, joka esittelee alkuperäiskansan elämää.

Saamelaiskulttuurin lisäksi Inari on muutenkin kiinnostava pikkukaupunki: Inarilla on Lapissa boheemi maine, sillä pikkukaupungissa asustaa pieni mutta näkyvä taiteilija- ja käsityöläisyhteisö.

Inarijärvi on puolestaan Lapin mahtijärvi, saamelaisten maaginen järvi. Inarijärvestä nousee esiin jykevä Ukonkivi, pakanuuden aikainen palvontapaikka. Saaren pohjoissivulla on luola, entinen uhripaikka, josta on löydetty rahoja, koruja, luita ja taikakaluja.

Kullanhuuhdonta Lapissa: Lemmenjoki, Kultala ja Kultamuseo

Lappi on monen muun ohella myös Suomen Klondike.

Lapin kullanhuuhdontapaikoista kuuluisin on Lemmenjoki, jota ympäröi mahtava erämaa. Lemmenjoen kansallispuisto on Suomen suurin kansallispuisto ja Euroopan laajimpia tiettömiä ja asumattomia erämaa-alueita.

Ivalojoen Kultala on puolestaan museoksi entisöity hirsitalo 1800-luvulta suuren kultakuumeen ajoilta.

Saariselän lähellä sijaitseva Tankavaaran Kultamuseo kertoo sekä Lapin ja vähän koko maailmankin kullanhuuhdonnan ja kaivuun historiasta. Tutuksi tulevat Suomen kultamaiden legendaarisimmat hahmot. Vaskoolin käyttämistäkin pääsee kokeilemaan.

Tenojoki ja kalastajan Lappi

Suomen ja Norjan rajalla kulkeva Tenon laakso on Suomen mahtavin jokilaakso ja yksi Pohjoismaiden hienoimmista maisemanähtävyyksistä. Komeimmillaan tunturit nousevat jyrkästi molemmin puolin jokea 300-400 metrin korkeuteen.

Mutta ei Tenojoella matkusteta pelkästään maisemia ihailemaan: Tenojoelle matkustetaan kalastamaan. Tenojokea pidetään Euroopan parhaana lokijokena.

Tenojoen varrella, Karigasniemellä, sijaitsee myös , yksi Lapin legendaarisimmista majataloista ja baareista.

Sodankylän elokuvajuhlat

Lapista löytyy vielä tämäkin ihme! Sodankylä on arktinen Cannes - ainakin muutamana päivänä vuodesta.

Sodankylän elokuvajuhlat kuuluvat tunnelmaltaan maailman eksoottisimpiin elokuvajuhliin, mutta muina aikoina Sodankylässä on vain vähän nähtävää.

Matkalla pohjoisemmaksi kannattaa kuitenkin pysähtyä katsomaan Sodankylän puukirkkoa 1680-luvulta; Lapissa kun ei ole montaa vanhaa rakennusta säilynyt saksalaisten jäljiltä toisesta maailmansodasta.

Ja Sodankylän Seita-baari on tietenkin legendaarinen taukopaikka!

Lapin matkailun vinkit ja kokemukset

Kerro omat vinkkisi ja kokemuksesi Lapin-matkoiltasi ja auto lukijoitamme suunnittelemaan täydellinen Lapin-matka.

Kommentit

# data[].attributes.attachment_link.title
Lapin parhaat nähtävyydet - Kotimaanmatkailu - Kerran elämässä

# data[].attributes.attachment_link.description
Lappi on valtava ja harvaan asuttu. Lappi käsittää suunnilleen kolmanneksen Suomen pinta-alasta, ja on kooltaan suurempi kuin koko Unkari. Mutta Lapissa asuu vain viitisen prosenttia Suomen muutenkin vähästä väestöstä. Tämän kauemmaksi ei Euroopassa pääse muita ihmisiä, jos niin haluaa. Lappi on myös pohjoisimpia asuttuja alueita maapallollamme.

# data[].attributes.attachment_link.readable_text
Harva tulee ajatelleeksi, että pinta-alaltaan Euroopan suurin kaupunki sijaitsee Suomen Lapissa. Lapin maakuntakeskus, Rovaniemi, sijaitsee Napapiirin tuntumassa ja on paitsi Lapin liikenteen tärkeä solmukohta, myös mainio matkakohde kaikenikäisille.

Rovaniemi tarjoaa mahdollisuuden kokea pohjoisen ainutlaatuiset luonnonilmiöt, kuten ruskan, yöttömän yön ja revontulet, mutta siellä on ympäri vuoden myös paljon muuta nähtävää.

Talven ja joulun ihmemaa

Kuten muuallakin Lapissa, myös Rovaniemellä matkailukausi koostuu kahdesta pääsesongista. Talvisesonki, etenkin joulukuu, on näistä vilkkaampi. "Oukku" eli Ounasvaaran hiihtokeskus houkuttelee silloin matkailijoita laskettelurinteilleen. Se sijaitsee vain neljän kilometrin päässä Rovaniemen keskustasta, joten sinne on helppo kulkea, mutta myös keskuksen välittömään läheisyyteen on mahdollista majoittua.

Kesäkaudella Ounasvaaran alueella voi patikoida tai vaikkapa maastopyöräillä.

Lapsiperheen itseoikeutettu ykköskohde Rovaniemellä on Joulupukin pajakylä, jossa vierailee vuosittain lapsia ja aikuisia joka puolelta maailmaa. Pajakylässä sijaitsevat Joulupukin pääposti sekä joulunäyttely, jossa on myös mahdollisuus päästä valokuvaan itse Joulupukin kanssa.

Pukin kotiluolassa Santa Parkissa vierailija voi tutustua vaikkapa Joulupukin työhuoneeseen tai Joulumuorin Piparilaan.

Paikallista ja arktista kulttuuria

Mielenkiintoisen katsauksen koko arktiseen alueeseen tarjoaa Rovaniemen keskustan läheisyydessä sijaitseva Arktikum. Se on moderni tiedekeskus ja museo, joka vie kävijänsä kiehtovalle oppimismatkalle Lapin historiaan, kulttuuriin ja luontoon.

Arktikumissa on kaksi pysyvää perusnäyttelyä sekä vaihtuvia näyttelyitä eri teemojen ympärillä. Muuttuva Arktis -perusnäyttelyn suosituimpia yksityiskohtia on kolmiulotteista animaatiotekniikkaa hyödyntävä revontuliteatteri.

Pohjoisen metsistä kiinnostuneille ehdoton vierailukohde on Arktikumin vieressä sijaitseva Pilke, jossa metsiin ja niiden hyödyntämiseen voi tutustua kaikkia aisteja käyttäen.

Arktikumin ja Joulupukin pajakylän lisäksi matkailijan kannattaa muistaa myös itse Rovaniemen kaupunkiin tutustuminen. Ainutlaatuisen kurkistuksen 1800- ja 1900-lukujen vaihteen elämään varakkaassa talonpoikaistalossa tarjoaa Rovaniemen kotiseutumuseo. Vanha Pöykkölän tila ja muut museoalueelle siirretyt rakennukset edustavat niitä harvoja kohteita, jotka sotien jälkeen olivat vielä jäljellä. Saksalaisten "poltetun maan taktiikka" hävitti yli 90 % Rovaniemen kauppalan rakennuksista.

Sodan jälkeen jälleenrakennetulla Rovaniemellä on paljon näkemisen arvoista arkkitehtuuria. Kaupungin keskusta on melko pieni, ja siksi siellä on helppo kulkea jalkaisin tai tarvittaessa paikallisbusseilla.

Keskustassa sijaitsevat esimerkiksi keskustelua herättänyt kirkko punaisilla neonvaloilla valaistuine risteineen sekä Alvar Aallon suunnittelema kirjastotalo. Mielenkiintoinen vierailukohde on myös entisen postiautovarikon tiloissa sijaitseva kulttuuritalo Korundi.

Ostosmatkailijan tärpit

Tuliaisostoksia varten Rovaniemellä on reilusti shoppailumahdollisuuksia. Kauppakeskukset Revontuli, Rinteenkulma ja Sampokeskus palvelevat muodin ystäviä, mutta paikallisia erikoisuuksia etsivä löytää matkamuistonsa parhaiten nähtävyyksien yhteydessä sijaitsevista myymälöistä.

Ruokaelämyksiä etsivä taas voi kokeilla vaikkapa maailman ainoan jääravintolan tai Ounasvaaran huipulla sijaitsevan näköalaravintolan herkkuja. Poro on Lapin itseoikeutettu erikoisuus niin matkamuistoesineissä kuin lautasellakin.

Rovaniemi tarjoaa Lapin parhaat palat luonto- ja urheiluaktiviteeteista arktisen alueen kulttuuriin ja Joulupukin maailmaan. Se on kuitenkin myös viehättävä kaupunki, jossa itsessään on paljon näkemisen arvoista sekä lasten että aikuisten makuun.
Artikkelin kuvat: Rovaniemi Tourism & Marketing Ltd.

# data[].attributes.attachment_link.title
Rovaniemi - Lapin monipuolinen matkailukeskus - Kotimaanmatkailu.fi

# data[].attributes.attachment_link.description
Rovaniemi tarjoaa mahdollisuuden kokea pohjoisen ainutlaatuiset luonnonilmiöt, kuten ruskan, yöttömän yön ja revontulet, mutta siellä on ympäri vuoden myös paljon muuta nähtävää. Kuten muuallakin Lapissa, myös Rovaniemellä matkailukausi koostuu kahdesta pääsesongista. Talvisesonki, etenkin joulukuu, on näistä vilkkaampi. "Oukku" eli Ounasvaaran hiihtokeskus houkuttelee silloin matkailijoita laskettelurinteilleen.

# data[].attributes.attachment_link.description
www.lappi.fi on nyt Lapland - Above Ordinary

# data[].attributes.body
Lappi on yksi maailman parhaimpia paikkoja nähdä revontulia. Revontulten tuoma turismipotentiaali on myös havaittu Lapissa, jossa on useampi revontulten katseluun suunniteltu hotelli. Hotelleista varmaankin hienoin on Kakslauttanen Saariselällä, joka koostuu lasisista igluista.

# data[].attributes.body
Talvella Lapissa koittaa kaamosaika. Se tarkoittaa n. 2 kk taukoa auringosta. Aurinko laskee marraskuun loppu puolella ja nousee seuraavan kerran tammikuussa.

# data[].attributes.body
Lapissa vuodenajat vaihtelevat hyvinkin nopeasti.
Lapin luonto on erittäin kaunis etenkin ruskan aikaan. Puut ja pensaat muuttuvat punaisiksi ja keltaisiksi jopa pienimpiäkin varpuja myöten. Ruskan aika kuitenkin loppuu yhtä nopeasti kuin se alkoikin.

# data[].attributes.body
Muutama vuosisata sitten Lappi oli vielä kaukainen ja mystinen lappalaisten, tunturien ja revontulten maa. Niistä ajoista Lappi on kuitenkin muuttunut kuuluisaksi matkailukohteeksi. Lappi on hyvin suosittu ulkomaalaistenkin keskuudessa.
Onneksi Lapissa riittää edelleenkin tilaa ja rauhaa.

# data[].attributes.body
Lapin kesässä aikaa jolloin aurinko ei laske lainkaan, kutsutaan yöttömäksi yöksi. Aurinko paistaa putkeen 73 vuorokauden ajan.

# data[].attributes.attachment_link.title
Vastuullista matkailua - Discover Muonio

# data[].attributes.attachment_link.description
Länsi-Lapin Muoniossa sinua odottavat yli 20 tunturia ja keroa, yli 200 erikokoista järveä, 8 vuodenaikaa, maailman puhtain ilma ja aito lappilainen

# data[].attributes.attachment_link.readable_text
Lasi-iglut ja kelomökit nostivat meidät maailmankartalle. Nyt erämaan kätköistä löytyy muun muassa kokonainen Joulupukin maailma. Käykäähän peremmälle.
Katso video

16 uutta upeaa keloiglua. Kuten nimikin kertoo, niissä yhdistyy saman katon alla rouhea kelomökki ja maailmankuulu lasi-iglu. Upeista mökeistä löytyy luonnollisesti oma sauna ja takka.

Kakslauttanen on yksi maailman parhaista paikoista nähdä revontulet. Kausi kestää meillä aina elokuun lopusta huhtikuun loppuun saakka.

Stay up to date
with our latest news

Subscribe to our newsletter.

# data[].attributes.attachment_link.title
Tervetuloa Lapin lumoavimpaan lomapaikkaan - Kakslauttanen

# data[].attributes.attachment_link.description
Lasi-iglut ja kelomökit nostivat meidät maailmankartalle. Nyt erämaan kätköistä löytyy muun muassa kokonainen Joulupukin maailma. Käykäähän peremmälle.

# data[].attributes.body
Olen ollut kiinnostunut Lapista jo jonkin aikaa.
Minua kiehtovat Lapin kauniit maisemat, niin kesällä kuin talvellakin.
Lapissa on omasta mielestäni jotain mystistä, joka herättää mielenkiintoni ja uteliaisuuteni. Lappi on myös laaja mutta vähän asutettu seutu joten siellä jos jossain saa rauhoittua ja rentoutua. Minua kiinnostaa hyvin paljon myös eri alueiden murteet, Lapin murre myös yhtenä.

# data[].attributes.body
Suomalaiset ovat uskoneet saunan parantaviin voimiin. Joskus on puhuttu, että sen puhdistavat voimat olisivat jopa yliluonnollisia.

Saunasta on olemassa useita sananlaskuja, esimerkiksi;  "Jos ei viina, terva tai sauna auta, tauti on kuolemaksi." ja "Sauna on köyhän miehen apteekki."

Saunoilla on aina ollut myös jonkinlainen haltija. Useimmiten sen on uskottu olevan saunatonttu.
Jos et osannut käyttäytyä saunassa niin kuin olisi pitänyt, uskottiin että saunatonttu kostaa sen ennemmin tai myöhemmin. Esimerkiksi jos jollain lailla vaikka poltit jonkin ruumiinosasi osumalla kiukaaseen, todettiin että se olisi ollut saunatontun tekosia.

# data[].attributes.body
Saunaan mennään yleensä ilman vaatteita, mutta jos ei itse halua esimerkiksi seurasta riippuen niin pakko ei ole.
Saunassa ei saa riidellä, sillä se on sovun paikka.
Saunassa ei myöskään saa riehua, piereskellä tai kiroilla.
Perinteinen saunapäivä on lauantai.
Saunassa itseään mäiskitään oksanipulla, jota alueesta riippuen sanotaan joko vihdaksi tai vastaksi; länsisuomalaiset vihtovat, itäsuomalaiset vastovat. Raja kulkee Päijänteen halki Suomen pituussuunnassa.
Ne tehdään yleensä juhannuksena. Useimmiten niitä valmistetaan koivusta, mutta niitä voi tehdä melkein mistä tahansa puusta.
Talven ajaksi ne kuivataan ja saunassa ne pehmitetään kuumalla vedellä.
Löylyssä käydään monta kertaa ja usein löylyjen välissä vilvoitellaan ulkona tai käydään järvessä uimassa. Talvisin saatetaan pyöriä hangessa tai käydä pulahtamassa avannossa.

# data[].attributes.body
Löyly, sijaitsee Helsingissä Hernesaaren rannassa.
Isot terassit ja useat saunat tarjoavat kokemuksen matkailijoille niin kotimaasta kuin ulkomailtakin.
Löylyn ravintolasta saat myös herkut ja virvoikkeet kuumiin kesäpäiviin. Ravintolassa on noin 100 istumapaikkaa sohvilla ja nojatuoleilla. Terassilta tilaa herkutteluun löytyy lähes tuhannelle asiakkaalle.
Löylyn keittiössä otetaan huomioon ympäristövaikutukset. Kaikki tarjolla oleva kala on WWF:n suositusten mukaisesti pyydetty. Ravintolassa suositaan kasviksia ja luomua. Löylyn keittiön lihat ovat peräisin luonnonlaitumilta ja vapaasti elävä riista, kuten porot Pohjois-Suomesta.
Löyly on ainutlaatuinen niin sijainnin kuin arkkitehtuurin puolesta. Löyly on myös esimerkillinen kestävän liiketoiminnan ja ekologisen rakentamisen edelläkävijä.

# data[].attributes.attachment_link.readable_text
Löyly, pala Helsingin kaunista rantaviivaa, tarjoaa upeita elämyksiä ja lämpimiä hetkiä niin kaupunkilaisille kuin matkailijoille kotimaasta ja merten takaa. Kesäpäivistä kelpaa nauttia upeilla terasseilla ja saunat ovat kuumana joka päivä.

Löyly on ainutlaatuinen niin sijainnin kuin arkkitehtuurin puolesta. Löyly on myös esimerkillinen kestävän liiketoiminnan ja ekologisen rakentamisen edelläkävijä. Ympäristövastuullisuus on hankkeen keskeisenä lähtökohtana huomioitu aina ekosähköstä FSC-sertifioituihin rakennusmateriaaleihin ja ruokalistaan saakka.

Tervetuloa viihtymään meren äärelle!

Poikkeuksia aukioloajoissa:

# data[].attributes.attachment_link.description
Löyly, pala Helsingin kaunista rantaviivaa, tarjoaa upeita elämyksiä ja lämpimiä hetkiä niin kaupunkilaisille kuin matkailijoille kotimaasta ja merten takaa. Kesäpäivistä kelpaa nauttia upeilla terasseilla ja saunat ovat kuumana joka päivä. Löyly on ainutlaatuinen niin sijainnin kuin arkkitehtuurin puolesta. Löyly on myös esimerkillinen kestävän liiketoiminnan ja ekologisen rakentamisen edelläkävijä.

# data[].attributes.body
Ensimmäiset saunat olivat savusaunoja. Kun uudisasukkaat ennen vanhaan muuttivat uusille asuinpaikoille, he rakensivat ensimmäiseksi saunan ja asuivat siinä niin kauan kuin talon rakentaminen kesti. Perheet saunoivat aina yhdessä. Saunassa synnytettin lapset, parannettiin sairauksia sekä kuolleet omaiset vietiin sinne ja heidät pestiin siellä. Saunaa pidettiin erittäin pyhänä paikkana.
Saunomiseen liittyi tiettyjä rituaaleja, kuten morsiamen kylvetys ennen häitä. Saunassa karkoitettiin myös pahoja henkiä

Saunassa on valmistettu maltaita sekä Länsi-Suomessa savustettu eli palvattu lihaa.

Koska saunominen tunnetusti tappaa bakteereja ja mm. kirppuja ja täitä, talvi- ja jatkosodan aikaan suomalaiset sotilaat saunoivat ahkerasti pysyäkseen sekä lämpiminä että terveinä. Venäläiset eivät tätä tehneet, joten he kärsivät molemmissa sodissa laajasti pilkkukuumeesta.

# data[].attributes.body
Sauna on ollut isona osana meidän elämäämme jo tuhansien vuosien ajan.
Nykypäivänäkin on nähtävissä tiettyjä sauna tapoja, kuten joulu- ja juhannussauna.

Suomessa on yli 2 miljoonaa saunaa, joka tarkoittaa että Suomessa on maailman eniten saunoja yhtä henkilöä kohden. Kaikki mahtuisivat siis saunomaan yhtä aikaa. Edelleenkin suomalaiset haluavat, että heidän kodissaan on sauna.

Vanha - ja viisas - suomalainen ajatus siitä, ettei kukaan ole kunnolla puhdas ellei ole saunonut, pysyy edelleen vahvana meidän suomalaisten mielissä.